Ved fire-tiden onsdag morgen blev en 83-årig kvinde udsat for
et hjemmerøveri på sin bopæl på Vanggårdsvej i Hirtshals. Det
oplyser Nordjyllands Politi til nordjyske.dk

Kvinden vågnede ved, at hun hørte nogen pusle udenfor hendes hus. Kort efter ringede det på, men hun turde ikke lukke op. Derefter blev en rude knust, og kort efter stod en fremmed mand i hendes soveværelse. Manden, som talte gebrokkent engelsk, krævede penge af kvinden, og hun gav ham et mindre kontantbeløb, som hun havde i sin tegnebog. Kvinden led ikke nogen fysisk overlast under røveriet. Onsdag eftermiddag anholdte en politipatrulje en 32-årig dansk mand, som bliver sigtet for hjemmerøveriet mod den 83-årige kvinde i Hirtshals og forventes fremstillet i et grundlovsforhør torsdag formiddag